Í sambandi við viðgerðina tekur Arbeiðs- og brunaeftirlitið støði í viðurkendum normum fyri framleiðlsu. Viðgerðin hjá Arbeiðs- og brunaeftirlitinum um loyvi til framleiðsu tekur m. a. støði í góðkenning av staðnum, har framleiðsla fer fram, arbeiðshølum, útgerð og framleiðsluhátti og í treytunum fyri góðkenning av hesum. Flutningur av spreingievni Flutningur av spreingievni o. ø. á landi skal verður lagdur til rættis við atliti at trygd og skal vera uttan vanda fyri ótilætlaðari spreinging o. tíl. Sum útgangsstøði eigur flutningur av spreingievnum at fara fram sambært ADR 2007 reglunum, sum eru felagsheitið fyri flutning av farmi og fevna um altjóða flutning av vandafullum góðsi á vegi. Hesar reglurnar verða nýttar í grannalondunum og byggja á evropeiska sáttmálan um altjóða flutning av vandamiklum góðsi á vegi. Evropeiski sáttmálin er ikki partur av føroyskari lóggávu, men Arbeiðs- og brunaeftirlitið mælir til, at trygdarfyriskipanirnar í sambandi við flutning av spreingievnum taka støði í sáttmálanum. Hædd skal verða tikin fyri standinum, sum akfarið er í, og hvat tað er fyri tilfar ella evni, ið skal verða flutt. Reglurnar, ið eru galdandi fyri flutning av spreingievnum, eru ásettar í'Anordning for Færøerne angående de forsigtighedsregler, der skulle iagttages ved transport af visse eksploderende stoffer'Nýggj kunngerð um flutning av spreingievnum er ávegis. Vinnubræv sum spreingimeistari Hvussu søki eg um vinnubræv? Fyri at fáa loyvini til at virka sum spreingimeistari skal umsøkjarin hava nøktandi kunnleika um spreingievni og kunnleika til at útinna spreingiarbeiðið. Umsøkjarin skal tískil hava tikið lut í einum førleikagevandi skeiði í spreingitøkni. Harumframt skal umsøkjarin, undir leiðslu av einum góðkendum spreingimeistara, fyriskipa eina væleydnaða royndarspreinging, har umsøkjarin vísir fyri Arbeiðs- og brunaeftirlitinum, at hann hevur neyðugu vitanina um fyriskipan av slíkum virksemi og handfaring av spreingievnum. Umsóknin kann sendast Arbeiðs- og brunaeftirlitinum við telduposti ella við vanligum posti (oyðublað).